นิกเกอิปิดเช้าร่วง 102.74 จุด เหตุวิตกตอ.กลางตึงเครียด
นิกเกอิปิดเช้าร่วง 102.74 จุด เหตุวิตกตอ.กลางตึงเครียด
25 พ.ย. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าร่วงลง 102.74 จุด หรือ 0.52% แตะที่ 19,822.15 จุด เนื่องจากสถานการณ์ตึงเครียดในตะวันออกกลางส่งผลให้นักลงทุนหลีกเลี่ยงการลงทุนในสินทรัพย์เสี่ยง หลังจากเกิดเหตุเครื่องบินขับไล่ของรัสเซียถูกตุรกียิงตกบริเวณชายแดนซีเรียเมื่อวานนี้
ตลาดหุ้นโตเกียวปรับตัวลงตั้งแต่ตลาดเปิดทำการและร่วงลงอย่างต่อเนื่องในช่วงเช้านี้ เนื่องจากนักลงทุนหลีกเลี่ยงการลงทุนในสินทรัพย์เสี่ยง หลังจากมีรายงานว่าเครื่องบินขับไล่ของรัสเซียถูกตุรกียิงตกบริเวณชายแดนซีเรียเมื่อวานนี้
หุ้นกลุ่มหลักทรัพย์ร่วงลง โดยหุ้นโนมุระ โฮลดิงส์ ร่วงลง 2.5% และหุ้นไดวา ซิเคียวริตีส์ ดิ่งลง 2.2%
การแข็งค่าของสกุลเงินเยนเมื่อเทียบกับดอลลาร์ได้ฉุดหุ้นกลุ่มผู้ผลิตรถยนต์และหุ้นกลุ่มส่งออกร่วงลง โดยหุ้นมาสด้า มอเตอร์ ดิ่งลง 1.9% และหุ้นซูซุกิ มอเตอร์ ปรับตัวลง 1.8%